- Бути
- <
- 2
- >

2
Свэнто Фано сджял пэ апостолонэн
1 Авиля Пандэшахкоро*Праздник Недель, иудейский праздник сбора урожая, праздновался на 50-й день после праздника Пасхи. диво, и всавэрэ вонэ сле їтханэ. 2 Екхатар болыбнастар шундапэ фоно, саво сджялпэ, сар пхурдэл фартэ бари балвал, и саво пхэрдиля всаворо цэр, тев вонэ бэшле. 3 Сиклярнэ дыкхле сось, со поджило пэ ягунэ чиба, савэ розджилепэ и ачиле по екхэ пэ кожно лэндар. 4 Всавэрэ вонэ пхэрдиле Свэнтонэ Фаноґа и ачиле тэ дэдумэ аврэ чибэнца, сар дэлас лэнди Фано.
5 Дэ кадыя вряма дэ Ерусалимо сле дэвликунэ иудея всавэрэ тханэндар, савэ исин дэ люмля. 6 Пэ кадэва фоно стидэнепэ бут манушэн, тай на полэнас, со катэ терэлпэ, колэсти со кожно лэндар шунда, сар кодэла дэдумане пав лэхкири чячи чиб. 7 Вонэ фартэ дэнас дыво тай пхученас:
— Чи всавэрэ кадэла мануша, савэ дэдумэн, на галилеянуря? 8 Сар же када кожно амэндар шунэл, сар вонэ дэдумэн пав амари чячи чиб? 9 Машкар амэн исин кацавэ иудея: парфянуря, мидянуря, еламитуря, кодэла, ко джювэн дэ Месопотамия, Иудея тай Каппадокия, дэ Понто и дэ Цыкни Азия, 10 дэ Фригия тай Памфилия, дэ Египто, дэ котор Ливийско пхув, саво паша Кирена, и кодэла, ко джювэн дэ Римо, 11 иудея и кодэла, савэ прылиле иудееенгоро сикляримо, критянуря тай арабуря. И всавэрэ амэ шунах, сар вонэ дэдумэн пала барэ рындуря Дэвлэхкэрэ пэ амарэн чибэн!
12 Вонэ дэнас дыво, на джянгле, сар кода тэ полэ, тай пхученас екх екхэстар:
— Со када исин?
13 А койсавэ подасанаспэ:
— Вонэ пиле тэрно мол тай матиле!
Петрохкири дума
14 Пётро вщиля їтханэ аврэнца дэшуекхэнца, ачиля тэ дэдумэ манушэндэ, ваздэня пэхкоро ґласо тай пхэнда:
— Мурша иудея и всавэрэ, ко джювэн дэ Ерусалимо! Соб тумэ тэ полэн вса, шунэн тай чувэн сама, со мэ пхэнав. 15 Кадэла мануша на матэ, сар тумэ думисарэн: екхатар енякоро чясо дэ дэнзор. 16 Нэ када терэлпэ пав лавэн, савэ пхэнда англунари Иоили:
17 «Дэ кодэлэн дивэн, — пхэнэл Дэвэл, —
Мэ чувава Фано пэ всавэрэн манушэн.
Тумарэ чявэ и чея авэна тэ дэдумэ сар англунаря,
тумарэ тэрнэ чявэ дыкхэна сунэ англунарехкэрэ дивэсэґа,
А тумарэ пуранэ — рятяґа.
18 Пэ Мурэн копылен, муршэн тай джювлен,
Мэ дэ кодэлэн дивэн чувава Фано
тай авэна тэ дэдумэ сар англунаря.
19 Мэ сикавава дывуря упрэ дэ болыбэн
и барэ рындуря тэлэ пэ пхув:
рат, яг и тхува.
20 Кхам калёла,
а чён лолёла, сар рат
англа кода, сар авэла баро и чудно диво Дэвлэхкоро.
21 Тай кожно, ко прыакхарэла Раехкоро Лав,
авэла фирисардо».
22 Мурша израильтянуря, вышунэн, со мэ пхэнава! Бари бути, зоралэ рындуря и допхэнимо Дэвэл стерда чэрэз Исусо англа амарэн якхэн, и тумэ джянэн пала кода. Кадэлэґа Дэвэл сикавда, со Мурш Исусо Назаретостар авиля Лэстар. 23 Пав воля Дэвлэхкири и пав кода, со Лэстэ сля пэ годя майанглал, тумэ умардэ Лэ, кала отдэне дэ вастэн кодэлэнди, ко на джювэн пав Упхэнима, соб вонэ тэ прымарэн Лэ пэ трушул карфинэнца. 24 Нэ Дэвэл отджювдярда Лэ, фирисарда мэримахкиря грыжатар, и мэримастэ на сля зор Лэ тэ урицарэ.
25 Давидо дэдумэл пала Лэ:
«Всавири вряма мэ дыкхлём Рае англа пэ:
Вов пав чячё васт мандар —
тэ на зджяв дромэстар.
26 Колэсти цэлэл їло муро, тай лошавэл чиб,
и трупо муро авэла тэ джювэ дэ надия.
27 Ту ж на ачявэґа муро води дэ адо
тай на дэґа, соб свэнто Тиро тэ лэлпэ прахоґа.
28 Ту сикавдан манди дрома джювимахкэрэ,
Ту дэґа манди лош англа муй Тиро».
29 Пхралалэ, дэн манди тэ пхэнэ тумэнди ворта, со пропапо Давидо муля и сля загаравдо. Тай лэхкоро склепо ачел амэндэ и авдивэ. 30 Вов сля англунари и джянгля, со Дэвэл дэня лэсти солах тэ тховэ пэ лэхкоро троно манушэ, лэхкэрэ родостар. 31 Вов дыкхля англуни вряма и дэдумэлас пала Христохкоро отджюндивимо, со Вов на авэла ачявдо дэ адо, и со Лэхкоро трупо на лэлапэ прахоґа. 32 Тай акэ, Дэвэл отджювдярда Кадэлэ Исусо, и амэ всавэрэ допхэнимаря кадэлэсти! 33 Исусо сля ваздэно чяче Дэвлэхкэрэ вастэґа, прылиля Дадэстар, кода, со сля пхэндо — Свэнто Фано, тай чута Лэ пэ амэн, сар тумэ екхатар и дыкхэн и шунэн. 34 Давидо на ваздэласпэ пэ болыбэн, нэ дэдуманя:
«Пхэнда Рай Дэвэл мурэ Раести:
Бэш пав чяче вастэ Мандар,
35 Ды коя вряма, сар Мэ чувава Тирэ врыжымашэн
Тути тала пурэн».
36 Колэсти, мэк всаворо цэр Израилёхкоро джянэл, со Кадэлэ Исусо, Савэ тумэ прымардэ пэ трушул, Дэвэл терда и Раеґа и Христоґа!
37 Кала мануша шундэ када, вонэ вса прылиле пашэ їлэстэ, и лэнди ачиля ладжяво. Вонэ пхученас Петро тай аврэн апостолонэн:
— Пхралалэ, со амэнди тэ терэ?
38 Пётро пхэнда:
— Ачявэн тумаро бэзимо, и мэк кожно тумэндар авэла болдо пала лав Исусо Христохкоро, соб тэ отмукэнпэ тумарэ бэзима, тай тумэ прылэна бициминакоро даро — Свэнто Фано. 39 Колэсти со кади сля пхэндо тумэнди, тумарэ чяворэнди и всавэрэнди, ко дурал тумэндар: всавэрэнди, ко авэла прыакхардо Раеґа, амарэ Дэвлэґа.
40 Тай бутэ аврэ лавэнца Пётро прыакхарэлас лэн, тай дэдумэлас:
— Фирисарэнпэ кадэлэ хасютнэ родостар.
41 Кодэла, савэ прылиле лэхкири дума, болдэнепэ. Дэ кодэва диво прыачиля лэндэ пашэ трин пхангля мануш.
Джювимо патякунэн манушэн
42 Вонэ рицарэнаспэ апостолонэнгэрэ сикляримастэ, всавири вряма сле їтханэ, прэпхагэнас мандро и мангэнаспэ. 43 Всавэрэ даранас Дэвлэстар и апостолуря терэнас баро допхэнимо тай барэ дывуря.
44 Всавэрэ патякунэ мануша сле їтханэ, и вса лэндэ сля екх. 45 Вонэ битинэнас вса, со лэндэ сля, и всаворо пэхкоро хулаимо, и роздэнас всавэрэнди, касти скаци трэбуни. 46 Кожно диво вонэ стидэнаспэ дэ храмо, тай пав цэрэн прэпхагэнас мандро и ханас лошаґа и жужэ їлэґа, 47 ашарэнас Дэвлэ и сле дэ лачима всавэрэ манушэндэ. И кожно диво Рай прытховэлас лэндэ фирисардэн.

- Бути
- <
- 2
- >

*2:1 Праздник Недель, иудейский праздник сбора урожая, праздновался на 50-й день после праздника Пасхи.

© 2021 PBT