- Англунимо
- <
- 5
- >

5
Чяворэ Адамохкирэ
1 Акэ роспхэндимо пала Адамо тай пала лэхкирэ чяворэн.
Кала Дэвэл стерда манушэ, стерда лэ, соб вов тэ авэл поджило пэ Дэвлэ. 2 Вов стерда муршэ тай джювля тай бахталисарда лэн. Кала вонэ сле стердэ, Вов акхарда лэн «мануш*Пав пур. евр. чиб «адам».».
3 Кала Адамо проджюда 130 бэрш, лэстэ бэяндапэ чяво, саво сля поджило пэ лэстэ, лэхкоро образо, тай вов акхарда лэ Сифо. 4 Тунчи, сар бэяндапэ Сифо, Адамо джюда 800 бэрш, тай лэстэ сле инте чявэ тай чея. 5 Всаворо джювимо Адамохкиро сля 930 бэрш, и вов муля.
6 Кала Сифо проджюда 105 бэрш, лэстэ бэяндапэ Еносо. 7 Тунчи, сар бэяндапэ Еносо, Сифо джюда 807 бэрш, тай лэстэ сле инте чявэ тай чея. 8 Всаворо джювимо Сифохкиро сля 912 бэрш, тай вов муля.
9 Кала Еносо проджюда 90 бэрш, лэстэ бэяндапэ Каинано. 10 Тунчи, сар бэяндапэ Каинано, Еносо джюда 815 бэрш, тай лэстэ сле инте чявэ тай чея. 11 Всаворо джювимо Еносотиро сля 905 бэрш, тай вов муля.
12 Кала Каинано проджюда 70 бэрш, лэстэ бэяндапэ Малелеило. 13 Тунчи, сар бэяндапэ Малелеило, Каинано джюда 840 бэрш, тай лэстэ сле инте чявэ тай чея. 14 Всаворо джювимо Каинанохкиро сля 910 бэрш, тай вов муля.
15 Кала Малелеило проджюда 65 бэрш, лэстэ бэяндапэ Яредо. 16 Тунчи, сар бэяндапэ Яредо, Малелеило джюда 830 бэрш, тай лэстэ сле инте чявэ тай чея. 17 Всаворо джювимо Малелеилохкиро сля 895 бэрш тай муля вов.
18 Кала Яредо проджюда 162 бэрш, лэстэ бэяндапэ Енохо. 19 Тунчи, сар бэяндапэ Енохо, Яредо джюда 800 бэрш, тай лэстэ сле инте чявэ тай чея. 20 Всаворо джювимо Яредохкиро сля 962 бэрш, тай вов муля.
21 Кала Енохо проджюда 65 бэрш, лэстэ бэяндапэ Мафусало. 22 Тунчи, сар бэяндапэ Мафусало, Енохо пхирэлас Дэвлэґа 300 бэрш, тай лэстэ сле инте чявэ тай чея. 23 Енохо доджюда дэ 365 бэрш. 24 Енохо пхирэлас Дэвлэґа, тунчи лэ на ачиля, пала када со Дэвэл залиля лэ.
25 Кала Мафусало проджюда 187 бэрш, лэстэ бэяндапэ Ламехо. 26 Тунчи, сар бэяндапэ Ламехо, Мафусало джюда 782 бэрш, тай лэстэ сле инте чявэ тай чея. 27 Всаворо джювимо Мафусалохкиро сля 969 бэрш, тай вов муля.
28 Кала Ламехо проджюда 182 бэрш, лэстэ бэяндапэ чяво. 29 Вов акхарда лэ Ноё†Пур. евр. лав «Ноах» (Ноё) шунэлпэ сар пур. евр. лав «нахам» (дэня пачя, отцынимо). тай пхэнда: «Вов дэла амэнди тэ отцынявэ амарятар пхарятар бутятар пэ пхув, сави прэдэня мрая РАЙ». 30 Тунчи, сар бэяндапэ Ноё, Ламехо джюда 595 бэрш, тай лэстэ сле инте чявэ тай чея. 31 Всаворо джювимо Ламехохкиро сля 777 бэрш, тай вов муля.
32 Кала Ноёсти ачиля 500 бэрш, лэстэ бэяндэпэ Симо, Хамо тай Яфето.

- Англунимо
- <
- 5
- >

*5:2 Пав пур. евр. чиб «адам».

†5:29 Пур. евр. лав «Ноах» (Ноё) шунэлпэ сар пур. евр. лав «нахам» (дэня пачя, отцынимо).

© 2021 PBT