- Англунимо
- <
- 32
- >

32
Иаково стидэлпэ тэ дыкхэпэ Исавоґа
1 Иаково джялас дурэдэр, тай ангелуря Дэвлэхкирэ выджиле лэсти пэ дром. 2 Кала Иаково удыкхля лэн, вов пхэнда:
— Када Дэвлэхкиро тхан! — тай акхарда кова тхан Маханаимо*Пур. евр. лава «маханаим» исин «дуй мэримахкирэ табороря»..
3 Иаково бичялда англа пэ манушэн пэхкирэстэ пхралэстэ Исавостэ дэ пхув Сеиро, дэ пхув Эдомо. 4 Вов прэпхэнда лэнди:
— Пхэнэн мурэсти раести Исавости кади: «Тиро копыли Иаково пхэнэн: Мэ джюдом Лаваностэ тай слём котэ ды кадэлэ дивэстэ. 5 Мандэ исин гурува, магаря, бакрэ тай бузнэ, копыли тай копыльницы. Мэ бичялав кадэя дума мурэсти раести, соб тэ аракхэ мила дэ тирэн якхэн».
6 Мануша, ка вов бичялда, рисиле тай пхэндэ Иаковости:
— Амэ сле тирэстэ пхралэстэ Исавостэ, тай кана вов екджино джял тутэ пэ дром тай лэґа штар шэла манушэн.
7 Дэ бари дар тай би пачяско дэ їло Иаково розтховда пэ дуй табороря манушэн, савэ сле лэґа, тай кадиж гуртуря баро тай цыкно ското тай верблюдонэн. 8 Вов думисарэлас: «Сар Исаво помарэла екх таборо, тунчи авэр таборо ачелапэ тэ джювэ тай фирисарэлапэ».
9 Иаково ачиля тэ мангэпэ:
— Дэвэл мурэ дадэхкиро Авраамохкиро, Дэвэл мурэ дадэхкиро Исаакохкиро, РАЙ, Саво пхэнда манди: «Рисяв дэ тири пхув, тирэстэ родостэ, тай Мэ дава тути мищимо»! 10 Мэ на ачяв кодэя мила тай чячимо, савэ Ту дэнян Тирэсти копылёсти. Кала мэ пэрэджилём Иордано, мандэ нисо на сля, екх дэсто, тай кана мэ рисявав павпалэ дуенца таборонэнца. 11 Мангав Тут, фирисар ман вастэстар Исаво, пхралэ мурэ, пала када со мэ дарав, со вов авэла тай помарэла ман тай дэен чяворэнца. 12 Ту жэ пхэндан: «Мэ чячэ дава тути мищимо тай стерава, со тутэ авэла фартэ бут чяворэн, сар тишай морёско, саво на пэрэбинэґа».
13 Вов пролиджялда котэ рат тай кодэлэстар, со лэстэ сля, вылиля подарко пэхкирэсти пхралэсти Исавости: 14 дуйшэла бузнян тай биш бузнэн, дуйшэла бакрян тай биш бакрэн, 15 трянда верблюдицэн верблюжоконэнца, саранда гурувнен тай дэш гурувэн, биш магарицэн тай дэш магарен. 16 Вов дэня лэн копыленди, кажно гурто вылито, тай пхэнда лэнди:
— Джян англа ман тай рицарэн машкар гуртуря савось дуримос.
17 Вов прыпхэнда кодэлэ, ко джялас англал:
— Кала муро пхрал Исаво поджяла тутэ тай пхучела: «Кахкиро ту? Тев джях? Кахкиро ското даравэх?» — 18 тунчи ту пхэн: «Ското тирэ копылёхкиро Иаковохкиро. Када подарко лэстар мурэсти раести Исавости, тай вов екджино джял пала амэн».
19 Вов прыпхэнда и дуйтонэ, и тритонэ, и всаворэн аврэн, савэ джянас пала гуртонэн:
— Тай тумэ кадиж пхэнэна Исавости, кала вов тумэндэ поджяла. 20 Тай инте пхэнэнти: «Тиро копыли Иаково джял павпалэ амэндар».
Иаково думисарэлас: «Мэ ковлярава лэ кадэлэнца даронэнца, савэ бичялав англа пэ, тай тунчи, кала амэ дыкхаґапэ, вов прылэла ман».
21 Кади даруря Иаковохкирэ сле отбичялдэ англэ, ай вов екджино ратярэлас дэ таборо.
Иаково лэл лав Израилё
22 Кодэла ратяґа Иаково вщиля, лиля дуен пэхкирэн ромнен, дуен копыльницэн тай дэшуекх чявэн тай дэ бродо пэрэджиля лэнь Яббок. 23 Вов пэрэлиджялда пэ авэр лэнятиро бэрэґо лэн тай всаворо пэхкиро мищимо. 24 Иаково ачиляпэ екджино, тай Кось бироласпэ лэґа ды дэнзор. 25 Кадэва удыкхля со ни сар на выцэлэл, Вов лиляпэ Иаковохкирэ шолдостэ, кади со шолдо слиляпэ тханэстар. 26 Вов пхэнда:
— Отмук Ман, пала када со авэл дэнзор.
Нэ Иаково пхэнда:
— На отмукава, сар на бахталисарэґа ман.
27 Вов пхучля:
— Сар тиро лав?
— Иаково, — пхэнда вов.
28 Тунчи Вов пхэнда:
— Кадылэ дивэстар тиро лав авэла на Иаково, ай Израилё†Пур. евр. лав «Йисраэл» шунэлпэ сар лава «сара» (вов бироласпэ) тай «Эл» (Дэвэл)., пала када со ту бироласпэ Дэвлэґа тай манушэнца тай выцэлдан.
29 Иаково пхэнда:
— Мангав Тут, пхэн манди Тиро лав.
Нэ Вов пхэнда:
— Важ со ту пхучех муро лав?
Тай Вов бахталисарда лэ. 30 Иаково пхэнда вов: «Мэ дыкхлём Дэвлэ муй муестэ тай ачилёмпэ джюдо», тай акхарда кодыва тхан Пенуэло‡Пур. евр. лава «Пени-Эл» исин «муй Дэвлэхкиро»..
31 Кала кхам вщиля понад лэстэ, вов проджялас Пенуэло тай лангалас пала пэхкиро шолдо. 32 Акхэ сости ды кадэва диво израильтянуря на хан шуки жыла пэ шолдо: Вов жэ малавда Иаково пав мышца пэ шолдо.

- Англунимо
- <
- 32
- >

*32:2 Пур. евр. лава «маханаим» исин «дуй мэримахкирэ табороря».

†32:28 Пур. евр. лав «Йисраэл» шунэлпэ сар лава «сара» (вов бироласпэ) тай «Эл» (Дэвэл).

‡32:30 Пур. евр. лава «Пени-Эл» исин «муй Дэвлэхкиро».

© 2021 PBT